**עומר הֶברון** (נולד ב-7 ביוני 1985 ברחובות), הידוע בשם הבמה "**ג'ימבו ג'יי**", הוא זמר ושחקן ישראלי. לצד קריירת הסולו שלו, הברון הוא שחקן ומחזאי, חבר בלהקת ויקטור ג'קסון ויוצר ומבצע של ספוקן וורד.

ילדות
-----

עומר הברון נולד וגדל ברחובות. שם הבמה "Jimbo J" היה הכינוי שלו בתוכנת המסרים המיידיים ICQ, ודבק בו מאז. הוא שירת בגדוד הרעם של חיל התותחנים, ולאחר מכן למד תקשורת במכללה האקדמית ספיר, התמחות ברדיו ופודקאסט.

קריירה
------

### מוזיקה

בתיכון היה חבר בלהקת ראפ בשם N.O.D, שלימים הפכה לשלישיית ויקטור ג'קסון. הברון הופיע כראפר בשלישיה יחד עם איציק פצצתי ועמית אולמן עד שנת 2011, אז עברו השלושה להופיע יחד על במות התיאטרון.

באפריל 2016 יצר קמפיין מימון המונים בהדסטארט בו ביקש לגייס 30,000 ש"ח לצורך מימון אלבום הבכורה שלו. במסגרת הקמפיין גייס כ-155% מהסכום המקורי והאלבום יצא לאור ב-5 ביוני 2017, ונקרא "בואו לפני". באלבום מנגנת להקת ספא (**ס**וסי **פ**רא **א**מיצים), להקה שהקים הברון עבור הקלטות האלבום וההופעות שליוו אותו. חברי הלהקה באלבום היו דקל עדין, דין פרכטמן וזיו סובלמן-ימין. האלבום הופק על ידי איציק פצצתי. השיר "עשיתי" בלט באלבום כשזכה לעשרות גרסאות כיסוי ברשת, ביניהן גרסת כיסוי של ארץ נהדרת. האלבום עצמו זכה בתואר אלבום השנה של וואלה תרבות ובידור.

ביולי 2018 הוציא את השיר "פירות ההצלחה" עם עמית אולמן, המגולל את סיפורו של קמפיין פרסומי שהוזמן להשתתף בו בעקבות הצלחת האלבום "בואו לפני".

במרץ 2019 הוציא את אלבומו השני "מה ראפרים רוצים". חברי להקת ספא באלבום זה היו ועודם רועי דורון, אוריה ויצטום ואיתי כפיר. האלבום הופק מוזיקלית על ידי איציק פצצתי ורועי דורון.

ביוני 2019 התארח בשיר "סמוראי" של רביד פלוטניק, מתוך האלבום "ועכשיו לחלק האמנותי" ובנובמבר הוציא אלבום הופעה חיה בשם "סוסי פרא אמיצים".

במאי 2021 הוציא את אלבומו השלישי, "עובדי נמל". האלבום בהפקת רועי דורון, ומתארחים בו רבקה מיכאלי, רביד פלוטניק, שיר הדס מאיר ואיה זהבי פייגלין. מאלבום זה בלט השיר "חתולים" שהגיע לראש המצעדים, כמו גם השיר "מטקות", והשיר "מאמי אני על זה" שאת הקליפ שלו ערכו האחים צברי.

ביוני 2021 רואיין ביחד עם רועי דורון על ידי ראם שרמן בהסכת "גיקונומי".

בדצמבר 2021 כתב את השיר "שיר בעברית" עבור האקדמיה ללשון עברית, לכבוד יום השפה העברית של אותה שנה. השיר מבוצע על ידי להקת שלווה, והברון מדקלם בסופו קטע ספווקן וורד.

ב-10 במרץ 2022 הוציא את הסינגל "רק מספר" בהפקתו של רועי דורון.

בפברואר 2022 הוציא את השיר "סתלבט בקיבוץ" יחד עם להקת פול טראנק (באנגלית Full Trunk). השיר זכה להצלחה רבה ולהשמעות רבות בתחנות הרדיו, ואף הוכרז כשיר השנה של גלגלצ, רדיו תל אביב וכאן 88. ביולי 2023 זכה בפרס אקו"ם על השיר, בקטגוריית הישג השנה לשיר.

באוגוסט 2023 הוציא את הסינגל "בומים" העוסק בשיגורי הרקטות ובשילוח בלוני ועפיפוני התבערה על ידי מחבלים פלסטיניים מרצועת עזה, ובאסקפיזם של תושבי מחוז הדרום בסבבי הלחימה בחודשי הקיץ. בקליפ התארח הכתב אלמוג בוקר. "בומים" שוחרר מאוחר יותר מחדש כרצועה השנייה באלבום "אה וואו". 

בדצמבר 2023 הוציא את אלבומו הרביעי, "אה וואו". האלבום בהפקת רועי דורון, ומתארחים בו זאב נחמה, אלון עדר, אורית טשומה, אברהם לגסה, עמית אולמן, מוריה אקנוס, אלון נוימן, אוריה ויצטום וכן רועי דורון. האלבום עוסק בחיים בעוטף עזה ובחיי האהבה של ג'ימבו/עומר. האלבום הוקדש לזכרו של גיא אילוז, טכנאי קול שליווה את ג'ימבו ג'יי ולהקת ספא מ-2021, שנחטף לעזה ונרצח בשבי מחבלי חמאס.

### תיאטרון

בשנת 2012 החל לשחק באופרת הראפ "העיר הזאת" בתיאטרון האינקובטור. בהצגה שיחק הברון ארבע דמויות: הבלש ג'ק, צ'אקי, ברנבי ג'רבון ואת דמות האסיר. הברון היה שותף לכתיבת המחזה והלחנתו יחד עם עמית אולמן ואיציק פצצתי, על כך זכו השלושה בפרס קיפוד הזהב. ההצגה ירדה בשנת 2022 מהבמות לאחר כ-600 הצגות במטרה להפוך אותה לסרט קולנוע.

בין השנים 2022-2014 שיחק בעיבוד הספוקן וורד ל"מקבת'" של שייקספיר בתיאטרון האינקובטור בתפקיד מלקולם. 

בין השנים 2022-2016 שיחק באופרת הראפ "תיכון מגשימים" בתיאטרון האינקובטור וגילם את הדמות הראשית יואב. הברון היה שותף לכתיבת המחזה והלחנתו, והיה שותף לזכיה על הלחן בפרס קיפוד הזהב. בשנת 2017 שיחק בהצגה "איוב" במסגרת פסטיבל ישראל.

### טלוויזיה וקולנוע

ביוני 2020 שיחק את עורך הדין באופרת הראפ עלייתו ונפילתו של שם טוב האבי של תאגיד השידור כאן.

באוקטובר 2022 שיחק את נדב בקומדיה "מי שמע על חווה ונאווה". הסדרה בוימה על ידי גורי אלפי ושודרה ב-yes.

ביולי 2023 יצא לאקרנים סרט "העיר הזאת" בכיכובו, סרט אופרת ראפ בלשית בבימויו של עמית אולמן, המבוסס על המחזה בו שיחקו משנת 2012. בסרט מגלם הברון את דמותו של ג'ק, והוא חתום על המילים והלחן יחד עם עמית אולמן ואיציק פצצתי שהפיק את הסרט מוזיקלית. 

### רדיו ודיבוב

ביולי 2021 הוציא את ההסכת "הצבא הכי בעולם" יחד עם אוריה ויצטום, ובהפקת תיאטרון האינקובטור. ההסכת הוא הסכת דוקו-קומי, המספר סיפורים אמיתיים משירותו הצבאי בחיל התותחנים. עונה שנייה של ההסכת יצאה במאי 2022.

במרץ 2021 השתתף בפרק חגיגי בנושא מגפת הקורונה לסדרת האנימציה "סוף הדרך" של תאגיד השידור "כאן", בו דיבב מספר דמויות ובן היתר את דמות הקורונה של הצ'ייסר משעשועון הטריוויה "המרדף".

דיסקוגרפיה
----------

**אלבומי אולפן**

* בואו לפני – 2017 (יחד עם להקת ספא)
* מה ראפרים רוצים – 2019 (יחד עם להקת ספא)
* עובדי נמל – 2021 (יחד עם להקת ספא)
* אה וואו - 2023 (יחד עם להקת ספא)

**אלבומי הופעה**

* סוסי פרא אמיצים – 2019 (יחד עם להקת ספא)

ספרים ומחזות
------------

הברון היה שותף לכתיבת אופרות הראפ "העיר הזאת" ו"תיכון מגשימים" שיצאו בסדרת המחזות של תיאטרון האינקובטור. לצד זה, הוציא לאור את השיר "כאן המרכז" כספר ילדים.

חיים אישיים
-----------

בשנת 2012 חלה בסרטן מסוג הודג'קין לימפומה ועבר טיפולי כימותרפיה במקביל להופעותיו בהצגה העיר הזאת. עומר הברון נשוי לשני, אב ל-2 בנות ומתגורר בקיבוץ אור הנר.

קישורים חיצוניים
----------------

* ג'ימבו ג'יי, ברשת החברתית פייסבוק
* ג'ימבו ג'יי, ברשת החברתית אינסטגרם
* ג'ימבו ג'יי, ברשת החברתית טיקטוק
* ג'ימבו ג'יי, סרטונים בערוץ היוטיוב
* ג'ימבו ג'יי, באתר MusicBrainz (באנגלית)
* ג'ימבו ג'יי, באתר Genius
* ג'ימבו ג'יי, דף שער בספרייה הלאומית
* אתר האינטרנט הרשמי של ג'ימבו ג'יי
* ג'ימבו ג'יי בנגן המדיה ספוטיפיי
* ג'ימבו ג'יי בנגן המדיה iTunes
* ג'ימבו ג'יי באתר Deezer
* ג'ימבו ג'יי באתר בנדקאמפ
* סהר אלמוג, עזב את העיר: עומר הברון מעדיף להופיע בפריפריה ולא בתל אביב, באתר ynet, 15 במאי 2016
* פרויקט גיוס ההמונים באתר הדסטארט
* 20 דברים שלא ידעתם על ג'ימבו ג'יי, באתר ישראל היום, 31 בדצמבר 2018
* אתר למנויים בלבד בן שלו, ג'ימבו ג'יי הוא ראפר מאוד לא דידקטי, באתר הארץ, 28 באפריל 2019
* סרטונים ניר יהב, נדב מנוחין‏, "בשביל חילוני כמוני, כששרים איתי בהופעה זה הכי קרוב לבית כנסת שיש", באתר וואלה!‏, 6 ביולי 2023
* אתר למנויים בלבד שירה נאות, 'בומים', הניסיון לייפות את הפחד בפני הילדים, באתר הארץ, 11 באוקטובר 2023

הערות שוליים
------------

1. ↑  איתי פת-יה, עכבר העיר, יש דיבור: ג'ימבו ג'יי חושף את הגרוב שבשפה העברית, באתר הארץ, 18 ביולי 2017
2. ↑   ג'ימבו ג'יי ולהקת ספא עם עמית אולמן - פירות ההצלחה / גילי בית הלחמי בשפת סימנים, סרטון בערוץ "Jimbo J ג'ימבו ג'יי", באתר יוטיוב (אורך: 02:55)
3. ↑  וואלה! תרבות‏, צפו: ג'ימבו ג'יי ולהקת ספא מתמודדים עם "פירות ההצלחה", באתר וואלה!‏, 15 באוגוסט 2018
4. ↑   רביד פלוטניק – סמוראי (עם ג'ימבו ג'יי) / Ravid Plotnik - Samurai (ft. Jimbo J), סרטון בערוץ "Boom Shaka Laka", באתר יוטיוב (אורך: 05:44)
5. ↑  הוצאת האלבום "סוסי פרא אמיצים", בעמוד הפייסבוק של ג'ימבו ג'יי
6. ↑  מערכת mako מוזיקה, ‏ג'ימבו ג'יי ולהקת ספא מארחים את רביד פלוטניק - חתולים, באתר ‏מאקו‏, 3 בפברואר 2021
7. ↑  ראם שרמן, פרק #437 – ג'ימבו ג'יי ורועי דורון עובדים בנמל, באתר גיקונומי, ‏20 ביוני 2021
8. ↑  יעקב בר-און, ‏"שיר בעברית": ג'ימבו ג'יי והאקדמיה ללשון בשיתוף פעולה לרגל יום העברית, באתר מעריב אונליין, 20 בדצמבר 2021
9. ↑   ג'ימבו ג'יי ולהקת ספא - רק מספר, סרטון בערוץ "Jimbo J ג'ימבו ג'יי", באתר יוטיוב (אורך: 03:04)
10. ↑   פול טראנק עם ג׳ימבו ג׳יי - סתלבט בקיבוץ, סרטון בערוץ "Full Trunk", באתר יוטיוב (אורך: 04:05)
11. ↑  עומר טסל, "סתלבט בקיבוץ" הוא שיר השנה במצעד השנתי של ynet ורדיו תל אביב, באתר ynet, 22 בספטמבר 2022
12. ↑  הכרזת תחנת הרדיו כאן 88 על זכיית Full Trunk וג'ימבו ג'יי בפרס "שיר השנה", בעמוד הפייסבוק של כאן 88
13. ↑  רינת קרמר יבלינוביץ, ‏'סתלבט בקיבוץ' ו'לך לישון': כל הזוכים בטקס פרסי אקו"ם, באתר "סרוגים", 10 ביולי 2023
14. ↑   בומים, בביצוע ג'ימבו ג'יי, סרטון באתר יוטיוב
15. ↑   בומים, בביצוע ג'ימבו ג'יי, סרטון באתר יוטיוב
16. ↑  וואלה! תרבות‏, ג'ימבו ג'יי חוזר עם שיר ראשון מאלבום חדש. בתפקיד אורח מפתיע: אלמוג בוקר, באתר וואלה!‏, 21 באוגוסט 2023
17. ↑  בשורת הירצחו של גיא אלוז בשבי החמאס, בעמוד הפייסבוק של ג'ימבו ג'יי, 2 בדצמבר 2023
18. ↑  השקת האלבום "אה וואו" והקדשתו לזכר גיא אילוז, בעמוד הפייסבוק של ג'ימבו ג'יי, 14 בדצמבר 2023
19. ↑  דביר רשף, "זה קטע קוסמי שהסרט 'העיר הזאת' יוצא בדיוק כשההיפ-הופ מתפוצץ בישראל", באתר ynet, 6 ביולי 2023
20. ↑  מרט פרחומובסקי, עכבר העיר, "תיכון מגשימים": יצירה אפקטיבית ומבריקה, באתר הארץ, 5 בדצמבר 2016
21. ↑  זכיית ההצגה "תיכון מגשימים" בפרס "קיפוד הזהב", בעמוד הפייסבוק של תיאטרון האינקובטור, 4 בדצמבר 2017
22. ↑  איוב – פסטיבל ישראל, באתר פסטיבל ישראל, ‏25 באפריל 2017
23. ↑   עלייתו ונפילתו של שם טוב האבי – הסרט המלא ⭐, סרטון בערוץ "כאן דיגיטל – תאגיד השידור הישראלי", באתר יוטיוב (אורך: 24:08)
24. ↑  דנית צמית, "זה שערורייתי מדי": הסיפור מאחורי היצירה שמסעירה את הרשת, באתר ynet, 7 ביולי 2020
25. ↑  ג'ימבו ג'יי חושף: זה מה שעזר לי לעבור את הכימותרפיה, באתר אייס, 14 באוקטובר 2022
26. ↑  זוהר אורבך, ‏מהמייסדים ועד לדור העתיד: המדריך לקאסט של "מי שמע על חווה ונאווה", באתר ‏מאקו‏, 20 באוקטובר 2022
27. ↑  מאיה נחום שחל, ג'ימבו ג'יי: "אף לימוזינה לא מחכה לי", באתר כלכליסט, 19 באפריל 2022
28. ↑  רון טוביה, הראפר שחשף: אלו ה"סודות" של צה"ל שכל חייל מכיר, באתר ynet, 27 במאי 2022
29. ↑  ההכרזה על העונה ה-2 להסכת "הצבא הכי בעולם", בעמוד הפייסבוק של גלגלצ (אורך: 1:02)
30. ↑   תוכן ויראלי 💣 💀 ☠️ – סוף הדרך בפרק ספיישל!, סרטון בערוץ "כאן דיגיטל - תאגיד השידור הישראלי", באתר יוטיוב (אורך: 08:30)
31. ↑  merch כאן המרכז - ספר הילדים
32. ↑  ג'ימבו ג'יי חושף: זה מה שעזר לי לעבור את הכימותרפיה, באתר אייס, 14 באוקטובר 2022
33. ↑  מאיה נחום שחל, ג'ימבו ג'יי: "אף לימוזינה לא מחכה לי", באתר כלכליסט, 19 באפריל 2022
34. ↑  סהר אלמוג, עזב את העיר: עומר הברון מעדיף להופיע בפריפריה ולא בתל אביב, באתר Xnet‏, 15 במאי 2016
35. ↑  ניר יהב ונדב מנוחין‏, "בשביל חילוני כמוני, כששרים איתי בהופעה זה הכי קרוב לבית כנסת שיש", באתר וואלה!‏, 6 ביולי 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007392538605171
* MusicBrainz: 424fd947-e151-4cbf-bc85-792ff309a647
* VIAF: 1237150943135226760002
* WorldCat: viaf-1237150943135226760002

 |